In samenspraak met U stelt Stable 16 een aantal extra diensten voor:
Paard trainen (1 uur)
Trainingpension, inclusief stal
Huur stal / dag Berlin – International Women* Space
Genug ist genug – Wir leben Widerstand! | Enough is enough – We Live Resistance! 25.11.19 Retro vakkenkast scrapwood Bali | Daan Hout
Categorieën: Kasten, Retro vakkenkast. Tags: Bali, Daan Hout, Java, recycled wood furniture, scrapwood, sloophout, vissersbootje. We’re now selling online – Wilkins Farago's Blog
4 November, 2009 wilkinsfarago	booksellers, google maps, kampung boy, online sales, SPUNC, the red piano, website JY LEES NOU Jou ouerskap-nuus
Belangrike ouerskapnuus en interessante feite
Ander siektes hou nie vakansie nie
Covid-19 oorheers die nuus; dis te verstane. Allerhande gesondheidsorganisasies waarsku egter dat lande nie kan slaplê met die voorkoming enbehandeling van ander siektes nie. Wanneerinentingskedules nie nagekom word nie, kan dit later in die jaar grootskeepse infeksies tot gevolg hê, waarsku die Wêreldgesondheidsorganisasie (WGO). Uit navorsing by die Johns Hopkins-universiteit in Amerika blyk dit dat tot ’n miljoen vroue en kinders in lae- en middelinkomstelande binne die volgende ses maande kan sterf omdat die pandemie roetine-gesondheidsorg ontwrig het. Die gevare sluit in dat voorbehoeding nie beskikbaar is nie en dat voorgeboorte- en nageboor­tesorg asook inentings ontwrig word. Toegang tot toerusting, voorraad en personeel word ook gekniehalter. ’n Styging in malaria- en maselsgevalle word verwag.
Boodskap aan ons lesers: Moenie dat die pandemie jou laat vergeet van jou kind se gewone inentings nie. Dis nou belangriker as ooit.
Altyd die oulikste video’s
Takalani Sesame het ’n klompie nuwe video’s geskep om Suid-­Afrikanertjies te help om tydens die pandemie fisiek en emosioneel gesond te bly. As jy dit nog nie op TV gesien het nie, kan julle dit op YouTube ook kyk. Elmo het ’n Washy Wash-liedjie en die Muppets leer julle hoe om korrek te nies. Daar’s ook ’n oulike video wat beklemtoon dat as jy mooi na jouself omsien, jy ander ook beskerm.
Elana Afrika-Bredenkamp se podsending is een van die gewildstes in die land. Sy probeer altyd met gewone ouers praat wat ongewone dinge doen. Google “The Baby Brunch The Parenting Series” om dit te vind.
Het iemand in jou gesin PID?
As kinders gereeld erg siek word, kan dit dui op ’n ongediagnoseerde, onderliggende siekte: die sogenaamde PID, wat kom van die Engels vir primary immunodeficiency disease. Prof. André van Niekerk, kinderlong­spesialis en voorsitter van die Aller-gie­vereniging van SA, wil meer mense van die toestand bewus maak, sodat lyers besonder versigtig kan optree om aan Covid-19 te probeer ontsnap.
“PID-pasiënte moet almal die dokter raadpleeg as hulle vermoed hulle het ’n infeksie onder lede sodat hulle betyds raad kan kry. Hou die beson­der­hede van jou PID byderhand. Dit kan baie nuttig wees as dringende sorg nodig is. Hou ook aan om jou chroniese medisyne te gebruik,” sê hy.
Daar is meer as 450 PID’s wat ontstaan omdat die immuunstelsel nie goed werk nie. “Vroeë diagnose is belangrik. Die toestande word dikwels by kinders misgekyk, omdat die herhaalde infeksies beskou word as ’n normale deel van die kinderjare. Diagnose is nie maklik nie. As die infeksies erg en hardnekkig is, langer duur as verwag, ongewoon is en meer dikwels as normaal voorkom, kan dit PID wees.”
Ander tekens is ’n familiegeskiedenis van PID, swak groei en infeksies op verskillende plekke in die liggaam.
Ken die tekens van breinvliesontsteking
Breinvliesontsteking is seldsaam, maar dit kan ’n lewe binne 24 uur eis. Veral babas jonger as 12 maande en tieners val in die risiko-­groep vir dié gevaarlike siekte, wat selfs met behandeling tot permanente brein­ska­de kan lei. Inenting is die heel beste manier om jou gesin te beskerm.
’n Paar feite
Dit kom meestal tussen Mei en Okto­ber voor. Die gemiddelde voorkoms die afgelope dekade in die hele bevolking was 1 uit 100 000, maar onder babas is dit 8 uit 100 000. Tot ’n kwart van tieners is draers van die siekte.
Stywe nek, hoë koors, sensitiwi­teit vir lig, hoofpyn en braking. Lees ook meer daaroor in die gids wat saam met hierdie Baba & Kleuter versprei word.
Praat met jou apteker oor inen­tings vir die hele gesin.
Bron: Sanofi Pasteur
Solenco-lugreinigers en -lug­ontvog­ti­gers
Solenco-lugreinigers en -lug­ontvog­ti­gers kan help om jou gesin teen virusse en kieme te beskerm. Die toe­stelle kan maklik in die huis rondge­skuif word en is geakkrediteer deur die Suid-Afrikaanse Liggaam vir Allergieë.
Ultravioletlig word gebruik omvirusse en bakterieë dood te maak en spesiale stelsels filtreer ook tipiese allergene uit die lug uit, asook reuke. Van die toestelle kan jou selfs help om jou wasgoed binne droog te kry. Gaan na solencosa.co.za vir nog inligting. Pryse wissel van R2 499 totR6 999. Koop joune aanlyn by solencosa.co.za.
Twee toeps vir ons tye
1. Mzanzi Kids help kinders van twee tot ses jaar om taalvaardighede in hul eie taal te ontwikkel en ook om ’n ander taal te leer. Ses SA tale word gedek: Engels, Afrikaans, Zoeloe, Xhosa, Pedi en Tswana. Die leermateriaal is gebou rondom 12 temas waarby klein kinders aanklank sal vind. As jy meertaligheid vroeg al wil vestig, gaan lees meer daar­oor by mzanzikids.co.za.
2. Feed the Monster is ’n toep van Bellavista-skool in Johannesburg wat help met die boublokke van lees in ’n streep tale: Engels, Xhosa, Zoeloe, Venda, Sotho, Tsonga, Swazi,Afrikaans, Ndebele, Tswana en selfs Swahili. Dis gemik op ses- tot agt-jariges wat leer lees. Hulle kan dus in hul eie taal lees, wat groot voordele inhou, en die avontuurlustiges kan ’n tweede taal ook aanpak as hulle wil. Vind meer uit by bellavistashare.org.za.
Klub vir pleegsorgsake
Care Protect Invest – South Africa (CPISA) het die Foster Care Club vir Suid-Afrikaanse pleegouers bekendgestel. Die klub dien as ’n platform wat pleegouers met mekaar in verbinding bring. Ouers kan vrae en boodskappe deur die platform stuur en hul gedagtes en uitdagings oor pleegsorg met ander ouers in dieselfde bootjie deel. “Die uitdagings wat pleegouers ervaar is uniek en die ’normale’ reëls vir kinders grootmaak moet aangepas word,” sê Dinah Bronkhorst, die uitvoerende hoof van CPI SA. “Ons pleeg-ouers het dikwels ’n klankbord nodig om sake wat met pleegsorg te doen het, te bespreek. Met die Foster Care Club sal hulle nou so ’n geleentheid hê.” Om by die klub aan te sluit of die projek te ondersteun, kan jy gaan na cpi-sa.org.za/foster-care-club/.
Bly tuis, maar gaan bos
Die privaat natuur­reser­vaat Samara in die Groot Karoo het ’n reeks video-boslesse vir kinders bekendgestel. Marnus Ochse, die hoofbestuurder, en sy span leer kinders onder meer hoe om spoor te sny, skerpioene te vang en om spekbome te plant. As jy ’n les misloop, kan jy dit later kyk want alles word op Samara se sosiale media gelaai. SoekSamara Karoo op Facebook, Instagram of YouTube.
Veilig by die huis … of nie?
Voorkombare ongelukke is die hoof­oor­saak van sterftes onder kinders in Suid-Afrika. Lees gou weer daardie sin en laat dit insink! Baie van die ongelukke gebeur tuis. Statistiek van die Rooi­kruis-kinder­hospitaal vir 2019: 6 500 kinders is vir voorkombare beserings behandel:
880 vir brandwonde,
2 819 het geval,
689 is vergiftig,
94 is deur honde gebyt,
771 was in motor-ongelukke (82% van hulle was voet­gangers).
Daar word ook geraam dat 4 000 kinders elke jaar verdrink.
Gesinsbou met ’n bietjie hulp
1 uit 60 babas in die VSA is met die hulp van in vitro-bevrugting en ander vrugbaarheidsbehandelings verwek. In Denemarke, Israel en Japan is die syfer 1 uit 25.
Bron: The Fertility Show Africa
Aletté-Johanni Winckler, ma van vier, het 49 gedigte by die boek ingesluit, met verskuilde lesse wat ouers kan help om lewenswaarhede speel-speel en op ’n ligte trant met hul kinders te deel. Dis natuurlik ’n bonus om ’n musikale man tehê … Die boek sluit ’n CD in waarop 20 van die gedigte deur haar en Heinz getoonset is. Gediggies vir vrolike gesiggies kos R235. Lux Verbi.